次韻王元衷見寄
作者：廖剛
朝代：宋

paragraphs: 雞爭本緒粒，決鬭玄瞥改。
鷹隼方饑飛，亦復一呼待。
誰能謝蠅頭，眼不挂兼琲。
但覺軒冕榮，相高事風采。
而我果何爲，潛游萬人海。
窮閻卧袁安，朔雪落璀璀。
動死償幸免，天公復何憝。
江湘渺清曠，雪景應好在。
因循成滯留，瑣屑困俗猥。
歲晚誤倚門，居然此心痗。
青雲有勝友，勉我去鄙倍。
困憐塗中汙，巾笥欲千載。
失身殉虚名，要等軻與亥。
歸歟筍蕨鄉，夢寐春山採。